**Решения от третото заседание на УС на ЦНИ (12.03.2020 г.)**

На 12.03.2020 г. се проведе заседание на УС на ЦНИ при АУ – Пловдив.

Дневен ред:

1. Определяне на рецензенти за новопостъпилите проектопредложения за НИ сесия на ЦНИТТЗИС за 2020 г.;

2. Разглеждане на постъпили доклади;

3. Текущи.

По точка 1. Определяне на рецензенти за нови проектопредложения - сесия 2020 г.

Проф. Попов: УС на ЦНИ е с нов състав, който е предложен от ректорското ръководство. Искаме да се осъществи един преходен период, да има приемственост от предишния управителен съвет, затова Проф. Ив. Манолов остава като член на в съвета, но без право на глас. Той ще подпомага работата на новоизбраният Организационен секретар Проф. Андон Василев.

**По точка 1** от дневния ред: Определяне на рецензенти за нови проекти, предлагам на проф.

След направеното гласуване УС на ЦНИ единодушно **РЕШИ:** Крайната оценка при класирането на новите проекти да бъде формирана от членовете на УС на ЦНИ.

УС на ЦНИ разгледа постъпило предложение за научен проект от кат. Мелиорации, земеустройство и агрофизика на тема „Мултифункционална камера за дистанционни наблюдения“ с ръководител на проекта гл. ас. д-р Теодора Пашова.

УС реши да не допуска до конкурса предложения проект поради несъответствие с приоритетните направления на конкурса. Проекта е по-подходящ да се разгледа като инфраструктурен.

**По точка 2.** Разглеждане на постъпили доклади

При проведено гласуване, УС на ЦНИ единодушно **РЕШИ:**

1. Не се приема доклад с изх. №12/22.01.2020 г. на доц. д-р К. Костадинов;

2. Ръководителя на проект 15-18 да анулира всички заявки към външни организации за извършване на анализи свързани с проекта и да се приемат за финансиране само одобрени до момента доклади.

3. Да се редуцира дофинансирането на проект № 15-18 за 2020 г на 5000 лв. a при отказ от ръководителя на проекта да се прекрати споразумението.

4. Приема се заплащане на членски внос към на гл. ас. д-р Аньо Митков, гл. ас. д-р Мариян Янев и ас. д-р Нешо Нешев, на обща стойност 180 евро. Средствата да бъдат за сметка на проект №14-18.

5. Приема доклада на проф. д-р В. Личев;

6. Приема доклада от доц. д-р Ан. Йорданов за заплащане на индивидуален членски внос в International Society for Horticultural Science в размер на 95 евро. Средствата да бъдат за сметка на проект №13-19.

7. Приема доклада на гл. ас. д-р Мариян Янев, за заплащане на публикуването на статията „Influence of glyphosate on leaf gas exchange and photosynthetic pigments of broomrape – infected tobacco plants“ с автори Мариян Янев и Щелияна Калинова в брой 2/2020 на списанието BJAS в размер на 183 лв с ДДС. Средствата да бъдат за сметка на проект №17-12.

По точка 3. Текущи

Бяха дадени разяснения на членовете на УС, относно работата на УС в режим на извънредно положение, породено от епидемията от корона-вирус в страната. Бе решено работата на УС временно да се извършва неприсъствено, а дистанционно по електронен път.

След изчерпване на дневния ред, заседанието бе закрито.

Председател на УС на ЦНИ:

/проф. д-р В. Попов/

Организационен секретар:

/проф. д-р А.Василев/

Текущи проекти за допълнително споразумение 2020 г.

|  |  |  |  |  |  |
| --- | --- | --- | --- | --- | --- |
| №  по ред | № проект | Проектопредложение тема | катедра | Научен ръководител/ оперативен ръководител | сума |
|  | 08-17 | Хербицидна фитотоксичност при слънчоглед, рапица и обикновена тиква и възможности за преодоляването й чрез биостимуланти и листни торове | Земеделие и хербология | д-р Н. Нешев /  ас. д-р Д. Балабанова | 1500 |
|  | 06-18 | Синтез на нови заместени нафталимиди с потенциална биологична активност | Обща химия | Доц. д-р Марин Маринов / гл.ас. д-р инж. Румяна Проданова-Камалиева | 4000 |
|  | 07-18 | Определяне съдържанието на някои радиоактивни и тежки метали в три вида диворастящи гъби /Morchelld esculenta/L/ Pers., Suillus luteus /L/ Roussel, Hydnum repandum L./ от района на Баташка планина | Ботаника и агрометеорология | Доц. д-р Мария Лачева | 3500 |
|  | 08-18 | Проучване на майчините стада при месодайните породи Абердин ангус и Лимузин, отглеждани в България, във връзка с ефективността на производство на отбити телета | Животновъдни науки | Проф. д-р Васил Николов/ ас. д-р Св. Карамфилов | 2000 |
|  | 11-18 | Изследване на репродуктивната биология и фитохимичен състав на някои лечебни и ендемични растения, разпространени във флората на България | Ботаника и агрометеорология | Гл. ас. д-р Иванка Семерджиева | 8000 |
|  | 12-18 | Агробиологична оценка на възможностите за приложение на натурални хумати и пиролизен остатък при производството на ябълкови подложки | Овощарство | Доц. д-р Галя Добревска | 2500 |
|  | 14-18 | Оценка на потенциала на нови цинк-съдържащи листни наноторове за повишаване на добива от основни селскостопански култури | Земеделие и хербология | Проф. д-р Тоньо Тонев | 15000 |
|  | 15-18 | Отглеждане на салата в неотопляеми оранжерии и на открито в условията на преход към биологично производство | Градинарство | Доц. д-р Костадин Костадинов | 5000 |
|  | 13-19 | Агробиологично изпитване на новоинтродуцирани подложки за сливови и кайсиеви сортове в насаждение | кат. Овощарство | доц. д-р Антон Йорданов | 3500 |
|  | 01-19 | Проучване върху месодайните характеристики на агнета и ярета от местни породи отглеждани при планински условия, с оглед получаване на леки кланични трупове по системата SEUROP | Кат. Жив. науки | гл. ас. д-р Атанас Вучков | 6300 |
|  | 10-19 | Изследване режима на температурните инверсии за целите на земеделското производство в Пловдивски район в условията на климатични промени | Кат. Ботаника | доц. д-р Дафинка Иванова | 4000 |
|  | 11-19 | Проучване на възможностите за отглеждане на български сортове годжи бери при условията на Пловдив | кат. Овощарство | Гл. ас. д-р Хр. Джугалов | 4000 |
|  | 12-19 | Изследване възможностите на SCS-метода за синтез на нанесени оксидни катализатори | Кат. Обща химия | доц. д-р Димитър Димитров | 4000 |
|  | 16-18 | Понижаване на оксидативните увреждания на спермата от Мускусни патоци чрез добавяне на антиоксиданти | Животновъдни науки | Проф. д-р В. Герзилов/гл. ас. д-р П. Петров | 3 000 |
|  |  | Студентско художествено творчество „Аграрен университет- букет от култури“ | Туризъм |  | 4000 |
|  |  | Студентски спортни дни-2020 | ДЕПС |  | 3000 |
|  |  | Озеленяване, благоустройство, реконструкция и инвентаризация на дендрологичен парк при Аграрен университет- Пловдив | Градинарство | Доц. д-р Валерия Иванова | 4000 |
|  |  | Студентско научно творчество |  |  | 2000 |
|  | 19-18 | Създаване на център за изследване и опазване на аграрните традиции към музейната сбирка на АУ-Пловдив | Туризъм | Гл. ас. д-р В. Сукарев | 2 000 |
|  | 17-12 | Подкрепа на публикационната дейност на преподавателите на АУ-Пловдив | УС на ЦНИ |  | 25000 |
|  | 06-19 | Мобилен интерактивен определител на местни и чужди растения в България | Ботаника и агрометеорология | доц. д-р Кирил Стоянов | 9000 |